

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2155/01-01-21-05

Omiš, 20. prosinca 2021.

**Z A P I S N I K**

o radu 5. sjednice Gradskog vijeća Grada Omiša

održane 20. prosinca 2021. godine u Omišu, Trg K. Tomislava 6 – Hotel Plaža

Započeto u 17.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan, dipl.iur. (od t.2.)
6. Ivan Medić, dipl.ing.
7. Sanja Ilić, prof. (od t.2.)
8. Tihana Barišić Marunčić, dr.med.
9. Josip Banović, dr.med.
10. Ivo Bradarić
11. Petar Bulić, dipl.iur.
12. Tomislav Bartulović
13. Karlo Vukasović, bacc.oec.
14. Zdravka Šodan

15. dr.sc. Dino Belošević

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

7. Katarina Pupačić, dipl.oec, savjetnica za gospodarstvo

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 13 glasova ZA usvojen slijedeći

**d n e v n i r e d**

1. Usvajanje zapisnika o radu 4. sjednice Gradskog vijeća Grada Omiša
2. Vijećnički upiti
3. Prijedlog Izmjena i dopuna Proračuna Grada Omiša za 2021.
4. Prijedlog Odluke o izmjeni Odluke o izvršenju Proračuna Grada Omiša za 2021.g.
5. Prijedlog Izmjena i dopuna Programa održavanja komunalne infrastrukture Grada Omiša za 2021. godinu
6. Prijedlog Izmjena i dopuna Programa građenja komunalne infrastrukture Grada Omiša za 2021. godinu
7. Prijedlog Izmjena i dopuna Programa javnih potreba u području kulture za Grad Omiš u 2021.g.
8. Prijedlog Izmjena i dopuna Programa javnih potreba u području socijalne skrbi Grada Omiša za 2021. godinu
9. Prijedlog Izmjena i dopuna Programa javnih potreba u sportu Grada Omiša za 2021.g.
10. Prijedlog Proračuna Grada Omiša za 2022. godinu
11. Prijedlog Odluke o izvršenju Proračuna Grada Omiša za 2022.godinu
12. Prijedlog Programa održavanja komunalne infrastrukture Grada Omiša za 2022. godinu
13. Prijedlog Programa građenja komunalne infrastrukture Grada Omiša za 2022. godinu
14. Prijedlog Odluke o privremenoj zabrani izvođenja građevinskih radova na području Grada Omiša za 2022. godinu
15. Prijedlog Odluke o izmjeni i dopuni odluke o komunalnoj infrastrukturi Grada Omiša i njezinom pravnom statusu
16. Prijedlog Odluke o ukidanju svojstva javnog dobra (na kat.čest.6241 k.o. Srijane)
17. Prijedlog Odluke o prihvaćanju prijedloga teksta Očitovanja na ponudu za kupnju nekretnine u Omišu registrirane kao kulturno dobro
18. Prijedlog Odluke o donošenju Plana djelovanja u području prirodnih nepogoda za 2022. godinu
19. Prijedlog Analize stanja, plan s financijskim planom i smjernice za organizaciju i razvoj sustava civilne zaštite na području Grada Omiša (2022.g.-2025.g.)
20. Prijedlog Zaključka o prihvaćanju Programa aktivnosti i Financijskog plana Vatrogasne zajednice Grada Omiša za 2022.g.
21. Prijedlog Zaključka po Izvješću o radu Vatrogasne zajednice Grada Omiša u 2021.g.
22. Prijedlog Programa javnih potreba za obavljanje djelatnosti Stanice Hrvatske gorske službe spašavanja za Grad Omiš u 2022.g

**Ad 1/**

USVAJANJE ZAPISNIKA O RADU 4. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 4. sjednice Gradskog vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje, potom je utvrđeno da jednoglasno sa 13 glasova ZA usvojen Zapisnik o radu 4. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Tomislav Bartulović** – donošenje UPU na području mjesnih odbora – ima dosta mladih ljudi koji su zainteresirani za rješavanje svojih stambenih pitanja, izgradnju svojih građevina, no nailaze na probleme, što imovinsko pravne što na to da dio parcela nije u građevnom području. Kada bi se to pitanje moglo riješiti, odnosno kada će biti gotova izrada UPU?

Gradonačelnik – radi se o prostornom planu Grada Omiša čije su izmjene i dopune u tijeku.

Postoje procedure koje moramo ispuniti, u završnoj je fazi strateška procjena utjecaja na okoliš. U stalnom smo kontaktu sa tvrtkom URBOS (izrađivač Plana) i očekujemo da bi Plan mogao biti donesen sredinom 2022.g. (to ovisi i o Ministarstvu graditeljstva, odnosno njihovoj suglasnosti na naš Plan).

**Dino Belošević** – grupa stanovnika Male Luke također postavlja pitanje kada će biti gotova izrada UPU-a Mala Luka II? Kažu da im je obećano da će dobiti odgovor na svoje primjedbe od nadležnog odjela (a nisu ga dobili) stoga su nezadovoljni načinom na koji ih se tretira.

Tu se radi o 70-ak čestica zemlje, radi se o velikom broju ljudi koji su zainteresirani za donošenje plana, pa ih zanima kada bi to moglo biti riješeno?

Grad Omiš je jedno od najgušće naseljenih područja u RH i jednostavno moramo otvarati mogućnosti za širenje izvan samog centra grada.

Gradonačelnik – grupa građana je bila na sastanku u uredu gradonačelnika, upoznat je s njihovom inicijativom. Mi trenutno u izradi imamo nekoliko planova (prostorni plan Grada Omiša, UPU Slavinj Garma, izmjene UPU Ribnjak). Mi imamo svoje kapacitete u Gradu, tvrtka URBOS također (oni ne rade samo za nas, nego za više lokalnih jedinica) tako da su očekivanja čim se riješi Prostorni plan Grada Omiša da će se ići u pokretanje izrade UPU Mala Luka II. Razumije nestrpljenje ljudi, ali je jednostavno nemoguće sve odjednom odraditi.

**Karlo Vukasović** – ima li novosti po pitanju uvrštenja tunela Lisičina u prostorni plan?

Gradonačelnik – kroz proceduru usvajanja prostornog plana bi trebao biti uvršten i tunel Lisičina. Tek iza toga Hrvatske ceste mogu krenuti sa projektiranjem tunela.

**Tihana Barišić Marunčić** – don Zvonimir Mijić ima lijepu ideju o osnivanju gradske pučke kuhinje budući da smo suočeni sa sve većim brojem ljudi koji žive na rubu egzistencije.

Smatra da je to vrlo vrijedan projekt kojega bi Grad Omiš svakako trebao podržati, pa moli gradonačelnika da kaže na koji način Grad planira sudjelovati u ovom projektu?

Gradonačelnik – razgovarao je na tu temu sa don Zvonimirom, razgovarati treba s ravnateljem Caritasa i to svakako svi trebamo podržati. Kada bude realiziran sastanak onda ćemo vidjeti način na koji ćemo to realizirati.

**Petar Bulić** – u kojoj je fazi rekonstrukcija ceste D70 na dionici Gata Zvečanje?

Dobro je da se tunel Lisičina vraća u prostorni plan , no postoji li nekakav mehanizam zaštite od padanja stijena (odrona) jer je to svakodnevna opasnost, a radi se o vrlo prometnoj cesti?

Gradonačelnik – dionica ceste Gata Zvečanje također zahtjeva uvrštenje u prostorni plan grada Omiša (spoj iza škole u Čišlima). Hrvatske ceste su bile naručile projekt toga spoja no isti se nije mogao realizirati dok se ne usvoji prostorni plan Grada Omiša.

Što se tiče problema odrona na cesti prema Zakučcu obavio je razgovore u Hrvatski cestama, no oni kažu da za sada nema drugog rješenja osim kontinuiranog praćenja, odnosno pregleda litica, saniranja i čišćenja.

Vijećnica **Zdravka Šodan** dostavila je slijedeće pisane upite i na njih zatražila pisani odgovor:

1. Stanari ul. Joke Kneževića pitaju je li kod uređenja ulice Fošal predviđeno uređenje odvodnje u njihovoj ulici ( od kućnog broja 2 do 10 ili će se to riješiti neovisno o uređenje ul. Fošal? Prilikom kiša ulica poplavi pa je pristup u zgradu otežan, a plavljenje nije vezano za zatrpane šahte već se vjerojatno događa zbog lošeg niveliranja ulice.

2. Ulazak vozila ispred pošte na Fošalu – prilikom uređenja ulice Fošal pojavio se problem ulaska vozila ispred pošte, te sada djelatnici prilikom svakodnevnog obavljanja posla parkiraju vozila i stoje na cesti (D8). Njihov rad je otežan, a i ugrožena im je sigurnost (kako zbog prirode posla s novcem, tako i zbog prometa na D8).

Stoga mole da se omogući pristup putem rampe koja bi se otvarala isključivo radi potreba njihovog posla, što im je (kako navode) i više puta usmeno obećano od strane gradonačelnika.

3. Tvrtka SUB-Merus obratila se s pitanjem vezano za pokretanje postupka dodjele koncesije za izgradnju „Centra za sportove na moru“. K.č. br. 3810/3 k.o. Omiš

Budući da rok od 5 godina za privremeno korištenja dijela javnog parka za sportsku namjenu uskoro istječe, tvrtka SUB-Merus moli da Gradsko vijeće donese Odluku o daljnjem privremenom korištenju dijela javnog parka za sportsku namjenu na minimalni rok od 10 godina, te da u Izmjene i dopune Prostornog plana Grada Omiša koje su u tijeku, predmetna površina se odredi trajno za sportsku namjenu.

**Tomislav Bartulović** – stambeno zbrinjavanje hrvatskih branitelja – je li se stupio u kontakt s Ministarstvom branitelja i je li se što pokrenulo po ovom pitanju?

Gradonačelnik – na zadnjem razgovoru s predstavnicima HVIDR-e je zaključeno da će se ići u Ministarstvo i razgovarati o stambenom zbrinjavanju branitelja. Postoji parcela u državnom vlasništvu, na predjelu Vojskovo koja je planirana za stambenu gradnju. Svakako predstavnici HVIDR-e trebaju ići u Ministarstvo, a mi ćemo naravno sve njihove prijedloge podržati.

**Ad 3/**

PRIJEDLOG IZMJENA I DOPUNA PRORAČUNA GRADA OMIŠA ZA 2021.G.

Gradonačelnik je dostavio prijedlog izmjena i dopuna proračuna Grada Omiša za 2021.g. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi sudjelovali su:

**Tomislav Bartulović** – stavka za rješavanje socijalnih pitanja se smanjila za 170.000,00 kuna – zbog čega? Smatra da se taj dio nikako ne bi smio umanjivati jer ljudi sve teže žive zbog ove pandemije i ljudi se potrebni socijalne pomoći.

Katarina Pupačić – smanje u dijelu socijalnog programa je čisto financijsko, odnosno mi smo isplatili sve što se od Grada Omiša potraživalo prema Odluci o socijalnoj skrbi. Sva socijalna prava koja su naši građani imali su i ostvarili. Ovdje se radi samo o administrativnom umanjenju stavke (debalans proračuna), a ne o umanjenju socijalnih prava.

Čak smo ove godine povećali i broj dodijeljenih stipendija što je za svaku pohvalu.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**Izmjene i dopune proračuna Grada Omiša za 2021.g**

sa tekstom kao u prilogu ovog zapisnika oznake: KLASA:400-06/21-0/14,URBROJ:2155-01-01-21-1.

**Ad 4/**

PRIJEDLOG ODLUKE O IZVRŠENJU PRORAČUNA GRADA OMIŠA ZA 2021.G.

Gradonačelnik je dostavio prijedlog Odluke o izvršenju proračuna Grada Omiša za 2021.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o izvršenju proračuna Grada Omiša za 2021.g.**

sa tekstom kao u prilogu ovog zapisnika oznake KALSA:400-06/21-01/15, URBROJ:2155/01-21-1.

**Ad 5/**

PRIJEDLOG IZMJENA I DOPUNA

PROGRAMA ODRŽAVANJA KOMUNALNE INRASTRUKTURE GRADA OMIŠA ZA 2021.G.

Gradonačelnik je dostavio prijedlog izmjena i dopuna Programa održavanja komunalne infrastrukture Grada Omiša za 2021.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Josip Banović** – predlaže da ubuduće objedinimo izlaganje po svim podstavke koje se tiču rebalansa proračuna, rasprava da bude zajednička, a onda možemo glasovati pojedinačno.

**Zvonko Močić** – to je dobar prijedlog, možemo tako za ubuduće.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**I Z M J E N E I D O P U N E**

**programa održavanja komunalne infrastrukture Grada Omiša za 2021.g.**

sa tekstom kao u prilogu ovog zapisnika oznake KLASA:363-01/20-01/626, URBROJ:2155/01-01-20-4.

**Ad 6/**

PRIJEDLOG IZMJENA I DOPUNA

PROGRAMA GRAĐENJA KOMUNALNE INFRASTRUKTURE GRADA OMIŠA ZA 2021. G.

Gradonačelnik je dostavio prijedlog Izmjena i dopuna programa građenja komunalne infrastrukture Grada Omiša za 2021.g. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**II I Z M J E N E I D O P U N E**

**Programa građenja komunalne infrastrukture Grada Omiša za 2021.g.**

sa tekstom kao u prilogu ovog zapisnika oznake KLASA:363-01/21-01/625, URBROJ:2155/01-01-20-6.

**Ad 7/**

PRIJEDLOG IZMJENA I DOPUNA

PROGRAMA JAVNIH POTREBA U PODRUČJU KULTURE ZA GRAD OMIŠ U 2021.G.

Gradonačelnik je dostavio Prijedlog izmjena i dopuna Programa javnih potreba u području kulture za Grad Omiš u 2021.g. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.  
Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**I Z M J E N E I D O P U N E**

**Programa javnih potreba u području kulture za Grad Omiš u 2021.g.**

Sa tekstom kao u prilogu ovog zapisnika oznake KLASA:612-01/21-01/02, URBROJ:2155-01-01-21-4.

**Ad 9/**

PRIJEDLOG IZMJENA I DOPUNA

PROGRAMA JAVNIH POTREBA U SPORTU GRADA OMIŠA ZA 2021.G.

Gradonačelnik je dostavio prijedlog Izmjena i dopuna Programa javnih potreba u sportu Grada Omiša u 2021.g. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Dino Belošević** – u proračunu Grada Omiša za 2022. godinu predviđena sredstva za sport iznose cca 2,17 milijuna kuna.

Na nivou cijele RH se izdvaja 15 eura po glavi stanovnika za sport i rekreaciju, prosjek europske unije je 100 eura po stanovniku.

Iz podataka Zavoda za statistiku je podatak da prosječan grad u RH sa 15-ak tisuća stanovnika izdvaja oko 3 milijuna kuna godišnje iz svoga proračuna.

Iz gore navedenog razvidno je da smo mi na začelju po izdvajanju za sport i želio bi da se to promjeni a sve iz poznatih razloga važnosti sporta.

Omiš kao Grad prijatelj djece svakako mora omogućiti svojoj djeci da se bave sportom kako bi oni sve svoje socijalne i ostale potrebe mogli zadovoljiti.

Od cca 2,2 milijuna kuna osiguranih za sport u proračunu, mi na dvije udruge izdvajamo

skoro 1,3 milijuna kuna, a imamo 27 korisnika – udruga korisnika ove stavke – onda je jasno koliko za sve ostale ostaje sredstava – svakako nedovoljno za normalno funkcioniranje.

Apelira da se u budućnosti povede računa o ovom problemu i nastoji povećati izdvajanja za sport.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**I Z M J E N E I D O P U N E**

**Programa javnih potreba u sportu Grada Omiša u 2021.g.**

sa tekstom kao u prilogu ovog zapisnika oznake KLASA:620-01/21-01/05, URBROJ:2155/01-01-21-4.

**Ad 8/**

PRIJEDLOG IZMJENA I DOPUNA PROGRAMA

JAVNIH POTREBA U PODRUČJU SOCIJALNE SKRBI GRADA OMIŠA ZA 2021.G.

Gradonačelnik je dostavio Prijedlog izmjena i dopuna Programa javnih potreba u području socijalne skrbi Grada Omiša za 2021.g. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.  
Katarina Pupačić, savjetnica za gospodarstvo, izvijestila je u ovom predmetu.

U otvorenoj raspravi sudjelovali su:

**Tomislav Bartulović** – stoji da se umanjuje stavka za sufinanciranje priključaka za vodu za hrvatske branitelje? Već je ranije na Vijeću pitao da li grad sufinancira priključenje objekata za stanovanje na sustav vodoopskrbe za hrvatske branitelje?

Katarina Pupačić – hrvatski branitelji imaju pravo, po Zakonu o hrvatskim braniteljima, na sufinanciranje priključaka struje i vode, no to se ne odvija preko Odluke o socijalnoj skrbi nego preko našeg komunalnog odjela i to se redovito radi.

Budući da je sada voda dovedena do skoro svih korisnika, a ima socijalna kategorija koja ne može platiti priključak, onda se iz ovog programa financira interventna opskrba pitkom vodom.

**Ivo Bradarić** – šokiran je informacijom da u gradu Omišu postoji potreba za otvaranjem pučke kuhinje. To je poraz svih nas, grada, o kojim se to ljudima radi? Može li se njima na neki drugi način pomoći?

**Zvonko Močić** – ta ideja je u samom začetku, vidjeti ćemo na sastanku sa predstavnicima Caritasa, no na žalost je činjenica da ima ljudi kojima je potrebna ovakva usluga.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA donijete

**I Z M J E N E I D O P U N E**

**Programa javnih potreba u području socijalne skrbi Grada Omiša u 2021.g.**

sa tekstom kao u prilogu ovog zapisnika oznake KLASA:550-01/21-01/19, URBROJ2155/01-01-21-04.

**Ad 10/**

PRIJEDLOG PRORAČUNA GRADA OMIŠA ZA 2022.G.

Gradonačelnik je dostavio prijedlog Proračuna Grada Omiša za 2022.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu, te u ime predlagatelja dostavila slijedeće

**A M A N D M A N E**

**na prijedlog** **Proračuna Grada Omiša za 2022. godinu**

**i projekcija za 2023. i 2024. godinu**

**Amandman br. 1**

Mijenjaju se brojčane oznake izvora financiranja u prijedlogu Proračuna za 2022. godinu i projekcija za 2023. i 2024. godinu u skladu sa izmjenama kataloga kako slijedi:

|  |  |  |  |
| --- | --- | --- | --- |
| **Izvori financiranja po šifri** | | | |
| Stara brojčana oznaka | Nova brojčana oznaka | Naziv izvora financiranja |  |
| 1. | 1. | OPĆI PRIHODI I PRIMICI |  |
| 1.1. | 1.1. | PRIHODI OD POREZA, IMOVINE, PRISTOJBI I KAZNI |  |
| 1.2. | 1.2. | PRIHODI OD IMOVINE, PRISTOJBI I KAZNI PRORAČUNSKIH KORISNIKA |  |
| 1.3. | 9.13 | PRIHODI OD POREZA, IMOVINE, PRISTOJBI I KAZNI- pren. višak |  |
| 1.4. | 1.4. | SREDSTVA UČEŠĆA ZA POMOĆI |  |
| 1.5 | 1.5. | Opći prihodi i primici-predfinanciranje EU projekata |  |
| 1.6. | 9.16 | PRIH. POREZ. IMOV. I KAZNI PROR. KOR. - preneseni višak |  |
| 1.7. | 1.7. | Opći prihodi i primici-predfin.projekata Fonda ZOEU |  |
| 2. | 3. | VLASTITI PRIHODI |  |
| 2.1. | 3.1. | PRIHODI OD PARKINGA |  |
| 2.2. | 3.2. | PRIHOD OD PRODAJE ULAZNICA |  |
| 2.3. | 3.3. | VLASTITI PRIHODI PRORAČUNSKIH KORISNIKA |  |
| 2.4. | 9.34 | Vlastiti prihodi gradskog proačuna -višak pren. |  |
| 2.5. | 9.35 | Vlastiti prih. pror. korisn.-višak pren. |  |
| 3. | 4. | PRIHODI ZA POSEBNE NAMJENE |  |
| 3.1. | 4.1. | KOMUNALNI DOPRINOSI I PRIHODI ZA POSEBNE NAMJENE |  |
| 3.2. | 4.2. | PRIHODI ZA POSEBNE NAMJENE PRORAČUNSKIH KORISNIKA |  |
| 3.3. | 4.3. | NAMJENSKI PRIHODI OD HZMO-a, HZZ-a i HZZO-a |  |
| 3.4. | 4.4. | NAMJENSKI PRIHODI OD HZMO-a, HZZ-a i HZZO-a PROR. KORISNIKA |  |
| 3.5. | 9.45 | NAMJEN. PRIH. OD HZMO, HZZ i HZZO- višak gradski proračun |  |
| 3.6. | 9.46 | PRIH. ZA POSEB. NAMJ. PROR. KOR.- preneseni višak |  |
| 4. | 5. | POMOĆI |  |
| 4.1. | 5.1. | POMOĆI IZ DRŽAVNOG I ŽUPANIJSKOG PRORAČUNA |  |
| 4.2. | 5.2. | SREDSTVA EU FONDOVA |  |
| 4.3. | 5.3. | POMOĆI KORISNICIMA IZ PRORAČUNA KOJI IM NIJE NADLEŽAN |  |
| 4.4. | 5.4. | SREDSTVA EU FONDOVA ZA PRORAČUNSKE KORISNIKE |  |
| 4.5. | 5.5. | Pomoći - predfinanciranje EU projekata |  |
| 5. | 6. | DONACIJE |  |
| 5.1. | 6.1. | DONACIJE OD PRAVNIH I FIZIČKIH OSOBA |  |
| 5.2. | 6.2. | DONACIJE OD PRAVNIH I FIZIČKIH OSOBA KORISNICIMA PRORAČUNA |  |
| 6. | 7. | PRIHODI OD PRODAJE ILI ZAMJENE NEFIN. IMOV. I NAKNADE S NASL |  |
| 6.1. | 7.1. | NAMJENSKI PRIHODI OD PRODAJE NEKRETNINA |  |
| 6.2. | 7.2. | NAMJENSKI PRIHODI OD ZAMJENE NEKRETNINA |  |
| 6.3. | 7.3. | NAKNADE S NASLOVA OSIGURANJA |  |
| 6.4. | 7.4. | PRIHODI OD PRODAJE NEFINANCIJSKE IMOVINE PRORAČUNSKIH KORISNIKA |  |
| 6.5. | 7.5. | NAMJENSKI PRIHODI OD ZAMJENE NEKRETNINA |  |
| 6.6. | 7.6. | NAKNADA ŠTETA S OSNOVE OSIGURANJA PRORAČUNSKIH KORISNIKA |  |
| 6.7. | 9.77 | NAMJENSKI PRIHOD OD PRODAJE NEKRETNINA pren. višak |  |
| 6.8. | 7.8. | NAKNADE S NASLOVA OSIGURANJA PRORAČUNSKIH KORISNIKA |  |
|  | 7.9. | Prih. od prodaje nekretnina - predfinanciranje EU projekata |  |
| 7. | 8. | NAMJENSKI PRIMICI |  |
| 7.1. | 8.1. | PRIMICI OD FINANCIJSKE IMOVINE |  |
| 7.2. | 8.2. | PRIMICI OD ZADUŽIVANJA |  |
| 7.3. | 8.3. | PRIMICI OD FINANCIJSKE IMOVINE PRORAČUNSKIH KORISNIKA |  |
| 7.4. | 8.4. | PRIMICI OD ZADUŽIVANJA PRORAČUNSKIH KORISNIKA |  |

**Amandman br. 2**

Klasifikacijska oznaka prijedloga Proračuna Grada Omiša za 2022. godinu i projekcija za 2023. i 2024. godinu se ispravlja te stoji:

Klasa: 400-06/21-01/11.

**Amandman br. 3**

Planirani rashod – transfer sredstava Peovici za trošak eko patrole iz projekta Nabavka komunalne opreme, premješta se u projekt Male komunalne usluge kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Razdjel 002 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | | | | | | | |
| **Glava 00201 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | | | | | | | |
| **Kapitalni projekt K202007 Nabavka komunalne opreme** | | | |  | |  | |  | |
| **FUNKCIJSKA KLASIFIKACIJA 062 Razvoj zajednice** | | | |  | |  | |  | |
| **FUNKCIJSKA KLASIFIKACIJA 0620 Razvoj zajednice** | | | |  | |  | |  | |
| **Izvor 2. VLASTITI PRIHODI** | | | |  | |  | |  | |
| **2.2. PRIHOD OD PRODAJE ULAZNICA** | | | |  | |  | |  | |
| **3** | **Rashodi poslovanja** | | |  | |  | |  | |
| **38** | **Ostali rashodi** | | |  | |  | |  | |
| 386 | Kapitalne pomoći | | | 112.240,00 | | -112.240,00 | | 51.000,00 | |
| **Tekući projekt T206001 Male komunalne usluge** | | |  | |  | |  | |
| **FUNKCIJSKA KLASIFIKACIJA 062 Razvoj zajednice** | | |  | |  | |  | |
| **FUNKCIJSKA KLASIFIKACIJA 0620 Razvoj zajednice** | | |  | |  | |  | |
| **Izvor 2. VLASTITI PRIHODI** | | |  | |  | |  | |
| **2.2. PRIHOD OD PRODAJE ULAZNICA** | | |  | |  | |  | |
| **3** | | **Rashodi poslovanja** |  | |  | |  | |
| **38** | | **Ostali rashodi** |  | |  | |  | |
| 386 | | Kapitalne pomoći | 0,00 | | 112.240,00 | | 112.240,00 | |

**Amandman br. 4.**

U Uredu gradonačelnika smanjuje se trošak rashoda za usluge, za 100 tisuća kuna, a za isti iznos povećava trošak za izradu „Spomenika omiškom gusaru“.

|  |  |  |  |  |
| --- | --- | --- | --- | --- |
| **Razdjel 001 URED GRADONAČELNIKA** | | **PLAN** | **PROMJENA** | **NOVI PLAN** |
| **Glava 00101 URED GRADONAČELNIKA** | |  |  |  |
| **Program 1001 Javna uprava i administracija** | |  |  |  |
| **Aktivnost A101003 Gradska uprava, stručni i tehnički poslovi** | | |  |  |
| **FUNKCIJSKA KLASIFIKACIJA 011 Izvršna i zakonodavna tijela, financijski i fiskalni poslovi, vanjski poslovi** | | | | |
| **FUNKCIJSKA KLASIFIKACIJA 0111 Izvršna i zakonodavna tijela** | | |  |  |
| **Izvor 1. OPĆI PRIHODI I PRIMICI** | |  |  |  |
| **1.1. PRIHODI OD POREZA, IMOVINE, PRISTOJBI I KAZNI** | |  |  |  |
| **3** | **Rashodi poslovanja** |  |  |  |
| **32** | **Materijalni rashodi** |  |  |  |
| 323 | Rashodi za usluge | 1.053.000,00 | - 100.000,00 | 953.000,00 |
| **Razdjel 002 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | | | |
| **Glava 00201 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | | | |
| **Program 1009 Promicanje kulture** | |  |  |  |
| **Aktivnost A309002 Financiranje ostalih djelatnost iz područja kulture** | | |  |  |
| **FUNKCIJSKA KLASIFIKACIJA 082 Službe kulture** | |  |  |  |
| **FUNKCIJSKA KLASIFIKACIJA 0820 Službe kulture** | |  |  |  |
| **Izvor 1. OPĆI PRIHODI I PRIMICI** | |  |  |  |
| **1.1. PRIHODI OD POREZA, IMOVINE, PRISTOJBI I KAZNI** | |  |  |  |
| **4** | **Rashodi za nabavu nefinancijske imovine** |  |  |  |
| **45** | **Rashodi za dodatna ulaganja na nef, imov.** |  |  |  |
| 454 | Dodatna ulaganja za ostalu nefinancijsku imovinu | 250.000,00 | 100.000,00 | 350.000,00 |

**Amandman br. 5.**

U Posebnom dijelu Proračuna ispravlja se propust ispuštenih razdjela:

UKUPNO RASHODI 93.576.134,85 100.180.253,38 108.592.845,14

|  |  |  |  |  |
| --- | --- | --- | --- | --- |
| Razdjel 001 | URED GRADONAČELNIKA | 20.626.209,50 | 14.786.209,50 | 14.786.209,50 |
| Razdjel 002 | UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA | 36.770.750,35 | 44.527.240,00 | 51.977.240,00 |
| Razdjel 003 | UPRAVNI ODJEL ZA GOSPODARSTVO I DRUŠTVENE DJELATNOSTI | 32.742.675,00 | 32.430.303,88 | 32.392.895,64 |
| Razdjel 004 | VLASTITI POGON | 3.436.500,00 | 3.436.500,00 | 3.436.500,00 |

U otvorenoj raspravi sudjelovali su:

**Josip Banović –** u sklopu rasprave o rebalansu proračuna imali smo i programe u kulturi, sportu i socijali, a to u ovom prijedlogu proračuna za 2022.g. ne vidi?

Đeki Stanić – programi se donose u idućoj godini kada se provedu natječaji (koji su raspisani u 11. mjesecu) za podjelu sredstava u kulturi, sportu i socijali.

**Josip Banović** – želio bi se osvrnuti na socijalne stavke ovog proračuna – pomoć umirovljenicima kroz tzv. božićnice i uskrsnice, te povećanje plaća djelatnicima gradske uprave.

Zna da su i jedna i druga stavka financijski poprilično zahtjevne za proračun grada Omiša, ali još bi jednom želio ukazati na potrebu rješavanja ove problematike. Umirovljenici su vrlo često socijalno potrebiti, a što se tiče plaća zaposlenika (koje su zadnji puta definirane prije 10 godina) od tada je realna vrijednost tih plaća pala za minimalno 30%.

Klub HDZ-a će podržati proračun za 2022. godinu.

Gradonačelnik – što se tiče umirovljenika svima nam je jasno da im treba pomoći i imali smo u planu isplatiti i božićnice i uskrsnice. No zbog stanja proračuna ove godine smo isplatili samo uskrsnice, a za slijedeću godinu se nadamo da ćemo uspjeti isplatiti oboje.

Istina je da se plaće zaposlenika nisu dugi niz godina povećavale, no i za to ćemo morati čekati bolja vremena.

**Ivo Bradarić** – da li se plaće zaposlenika usklađuju sa troškovima života?

Gradonačelnik – ne, plaće s ne usklađuju na taj način, one se uvećavanju za 0,5% po godini radnog staža. Slaže da da su plaće male ali ne možemo ih uvećavati na uštrb vrtića, javnog prijevoza i drugih javnih potreba.

**Tihana Barišić** Marunčić – predložiti će jedan amandman iz područja zdravstva - sufinanciranje hitne medicine pomoći na području Grada Omiša.

Predlaže osigurati sredstva za barem jednom tjedno još jedan liječnik u timu hitne pomoći (5 dana u mjesecu) za što bi bilo potrebno osigurati sredstva u iznosu od 30.000,00 kuna

Predlagatelj prihvaća amandman vijećnice Tihane Barišić Marunčić na način da se stavka za hitnu medicinsku pomoć uveća za 30.000,00 (sa 220.000,00 na 250.000,00 kuna), a za isti iznos da se umanji stavka za spomenik.

Nakon zaključenja rasprave predsjedavatelj je dao na glasovanje potom je utvrđeno da je jednoglasno sa 13 glasova ZA donijet

**P R O R A Č U N**

**Grada Omiša za 2022.g.**

sa tekstom kao u prilogu ovog zapisnika oznake KLASA:400-06/21-01/11, URBROJ:2155-01-01-21-1.

**Ad 11/**

PRIJEDLOG ODLUKE O IZVRŠENJU PRORAČUNA GRADA OMIŠA ZA 2022.G.

Gradonačelnik je dostavio prijedlog Odluke o izvršenju Proračuna Grada Omiša za 2022.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izvršenju proračuna Grada Omiša za 2022.g.**

sa tekstom kao u prilogu ovog zapisnika oznake KLASA: 400-06/21-01/13, URBROJ:2155/01-01-21-1.

**Ad 12/**

PRIJEDLOG PROGRAMA

ODRŽAVANJA KOMUNALNE INFRASTRUKTURE GRADA OMIŠA ZA 2022.G.

Gradonačelnik je dostavio prijedlog Programa održavanja komunalne infrastrukture Grada Omiša za 2022.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su :

**Dino Belošević** – koliki je iznos koji bi Grad trebao izdvojiti za izgradnju pomoćnog nogometnog igrališta?

Stipe Žuljević Mikas – prema programu građenja predviđeni iznos je 850.000,00 kuna

**Simona Jurjević –** iz dokumentacije je vidljivo da je2017. godine bio je gotov projekt ul. Fra S.Vrlića. Zašto se do danas nije napravilo izvlaštenje?

Stipe Žuljević Mikas – glavni projekt je sada u izradi, nakon toga će se ići u izvlaštenje zemljišta i onda u gradnju.

**Dino Belošević** – je li u neku od ovih stavki spada i održavanje puteva na priobalnim dijelovima omiškog kraja (pješački putevi koje koriste i domaći stanovnici i turisti)?

Stipe Žuljević Mikas – to spada pod održavanje javnih površina na kojima nije dopušten promet motornih vozila. To je stavka koja je doživila najveće povećanje u rebalansu proračuna, tako da se vodi računa o tome da se ti putevi održavaju.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**P R O G R A M**

**održavanja komunalne infrastrukture Grada Omiša za 2022.g.**

sa tekstom kao u prilogu ovog zapisnika oznake KLASA:363-01/20-01/692, URBROJ:2155/01-01-21-2.

**Ad 13/**

PRIJEDLOG PROGRAMA

GRAĐENJA KOMUNALNE INFRASTRUKTURE GRADA OMIŠA ZA 2022.G.

Gradonačelnik je dostavio prijedlog Programa građenja komunalne infrastrukture Grada Omiša za 2022.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**P R O G R A M**

**građenja komunalne infrastrukture Grada Omiša za 2022.g.**

sa tekstom kao u prilogu ovog zapisnika oznake KLASA:363-01/21-01/691, URBROJ:2155/01-01-21-2.

**Ad 14/**

PRIJEDLOG ODLUKE O PRIVREMENOJ ZABRANI

IZVOĐENJA GRAĐEVINSKIH RADOVA NA PODRUČJU GRADA OMIŠA ZA 2022.G.

Gradonačelnik je dostavio prijedlog Odluke o privremenoj zabrani izvođenja građevinskih radova na području Grada Omiša za 2022.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o privremenoj zabrani izvođenja građevinskih radova na području Grada Omiša za 2022.g**

sa tekstom kao u prilogu ovog zapisnika oznake KLASA.363-01/21-01/619, URBROJ:2155/01-01-21-05.

**Ad 15/**

PRIJEDLOG ODLUKE O IZMJENI I DOPUNI ODLUKE O

KOMUNALNOJ INFRASTRUKTURI GRADA OMIŠA I NJEZINOM PRAVNOM STATUSU

Gradonačelnik je dostavio prijedlog Odluke o izmjeni i dopuni Odluke o komunalnoj infrastrukturi Grada Omiša i njezinom pravnom statusu, te predložio gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Zdravka Šodan** – je li dječje igralište u naselju između ul. M.Marušića i Fra S.Vrlića (koje je privremeno zatvoreno) uvršteno u ovaj popis ili ne?

Gradonačelnik – misli da je upisano, provjeriti ćemo, ako nije upisati ćemo ga.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A o izmjeni**

**i dopuni Odluke o komunalnoj infrastrukturi Grada Omiša i njezinom pravnom statusu**

sa tekstom kao u prilogu ovog zapisnika oznake KLASA:363-01/19-01/506, URBROJ:2155/1-05-02/3-20-06.

**Ad 16/**

PRIJEDLOG ODLUKE O UKIDANJU SVOJSTVA JAVNOG DOBRA

(na kat.čest. 6241 k.o. Srijane)

Gradonačelnik je dostavio prijedlog Odluke o ukidanju svojstva javnog dobra na kat.čest. 6241 k.o. Srijane te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o ukidanju svojstva javnog dobra (na kat.čest. 6241 k.o. Srijane)**

sa tekstom kao u prilogu ovog zapisnika oznake KLASA:943-02/19-01/07, URBROJ:2155/1-05-02/3-21-5.

**Ad 17/**

PRIJEDLOG ODLUKE

O PRIHVAĆANJU PRIJEDLOGA TEKSTA OČITOVANJA NA PONUDU

ZA KUPNJU NEKRETNINE U OMIŠU REGISTRIRANE KAO KULTURNO DOBRO

Gradonačelnik je dostavio prijedlog Odluke o prihvaćanju prijedloga teksta očitovanja na ponudu za kupnju nekretnine u Omišu registrirane kao kulturno dobro te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o prihvaćanju prijedloga teksta očitovanja na ponudu za kupnju**

**očitovanja na ponudu za kupnju nekretnine u Omišu registrirane kao kulturno dobro**

sa tekstom kao u prilogu ovog zapisnika oznake KLASA:943-02/21-01/08, URBROJ:2155/01-01/21-3.

**Ad 18/**

PRIJEDLOG ODLUKE O

DONOŠENJU PLANA DJELOVANJA U PODRUČJU PRIRODNIH NEPOGODA ZA 2022.GODINU

Gradonačelnik je dostavio prijedlog Odluke o donošenju Plana djelovanja u području prirodnih nepogoda za 2022.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UP za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o donošenju Plana djelovanja u području prirodnih nepogoda za 2022. godinu**

sa tekstom kao u prilogu ovog zapisnika oznake KLASA:810-01/21-01/13, URBROJ:2155/01-01-21-6

**Ad 19/**

PRIJEDLOG ANALIZE STANJA,

PLAN S FINANCIJSKIM PLANOM I SMJERNICE ZA ORGANIZACIJU I RAZVOJ

SUSTAVA CIVILNE ZAŠTITE NA PODRUČJU GRADA OMIŠA

Gradonačelnik je dostavio prijedlog Analize stanja, Plan s financijskim planom i smjernice za organizaciju razvoj sustav civilne zaštite na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Tomislav Bartulović** – u prvom valu ove pandemije Civilna zaštita je dosta dobro radila na terenu, no sada ih nema. Kada se organiziraju razna događanja potrebno je kontrolirati pridržavanje propisanih mjera, a čini mu se da se to sada ne radi.

Đeki Stanić – Stožer se odlučio da će iz vlastitih resursa gradskih službi popratiti obveze na način da se to radi preko komunalnog redarstva. Sve intervencije koje smo zaprimili od građana upućeni su redarstvu i oni su išli na lice mjesta, sačinjavali zapisnike i dostavili područnom uredu civilne zaštite.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**A N A L I Z A S T A NJ A,**

**Plan s financijskim planom i smjernice za organizaciju**

**i razvoj sustava civilne zaštite na području Grada Omiša**

sa tekstom kao u prilogu ovog zapisnika oznake KLASA:810-01/21-01/15, URBROJ:2155/01-01-21-3.

**Ad 20/**

PRIJEDLOG ZAKLJUČKA O PRIHVAĆANJU PROGRAMA AKTIVNOSTI

I FINANCIJSKOG PLANA VATROGASNE ZAJEDNICE GRADA OMIŠA ZA 2022.G.

Gradonačelnik je dostavio prijedlog Zaključka o prihvaćanju Programa aktivnosti i financijskog plana Vatrogasne zajednice Grada Omiša za 2022.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Višeslav Pešić, zapovjednik DVD-a Omiš izvijestili su u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**Z A K LJ U Č A K**

1. Prihvaća se Program aktivnosti i Financijski plan Vatrogasne zajednice Grada Omiša

za 2022. pod br. 78/2021 od 27. listopada 2021.g.

2. Ovaj Zaključak stupa na snagu danom donošenja i objavljuje se u Službenom

glasniku Grada Omiša.

**Ad 21/**

PRIJEDLOG ZAKLJUČKA

PO IZVJEŠĆU O RADU VATROGASNE ZAJEDNICE GRADA OMIŠA U 2021.G.

Gradonačelnik je dostavio prijedlog Zaključka po Izvješću o radu Vatrogasne zajednice Grada Omiša u 2021.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Višeslav Pešić, zapovjednik DVD-a Omiš, izvijestili su u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog da o na glasovanje potom je utvrđeno da je jednoglasno sa 15 glasova ZA donijet

**Z A K LJ U Č A K**

1. Prihvaća se Izvješće o radu Vatrogasne zajednice Grada Omiša u 2021.g. pod br. 79/2021.

od 27. listopada 2021.g. glede stanja zaštite od požara i stanja provedbe godišnjeg plana

unapređenja zaštite od požara na području Grada Omiša.

2. Ovaj Zaključak stupa na snagu danom donošenja i objavljuje se u Službenom glasniku

Grada Omiša.

**Ad 22/**

PRIJEDLOG PROGRAMA JAVNIH POTREBA

ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA

ZA GRAD OMIŠ U 2022.G.

Gradonačelnik je dostavio prijedlog Programa javnih potreba za obavljanje djelatnosti stanice Hrvatske gorske službe spašavanja za Grad Omiš u 2022.g. te predložio Gradskom vijeću njegovo donošenje.

Pisani materija uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Simona Jurjević** – koliko su imali intervencija na području Grada Omiša u 2021.godini?

Ne sumnja u njihov rad, no s obzirom da se iz proračuna izdvajaju sredstva bilo bi potrebo imati izvješće o učinjenim intervencijama na našem području.

Đeki Stanić – za 2021.g. nisu podnijeli izvješće o intervencijama, to je ona zamjerka koju mi stalno njima upućujemo.

Gradonačelnik – slaže da je potrebno detaljnije prikazati njihovo djelovanje, intervencije i sl. odnosno da podrobnije specificiraju svoje djelovanje na našem području.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**P R O G R A M**

**Javnih potreba za obavljanje djelatnosti stanice Hrvatske gorske službe spašavanja**

**za Grad Omiš u 2022. godini**

sa tekstom kao u prilogu ovog zapisnika oznake KLASA: 810-01/21-01/16, URBROJ:2155/01-01-21-2.

Završeno u 19.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.